

**Αθήνα, 25 Νοεμβρίου 2013**

**Δελτίο Τύπου**

**Ενημέρωση των ασφαλισμένων του ΟΑΕΕ που απευθύνονται στον Συνήγορο του Πολίτη, με αίτημα τη διαγραφή οφειλών τους προς τον Οργανισμό**

***Το τελευταίο διάστημα ο Συνήγορος του Πολίτη, έχει λάβει πλήθος πανομοιότυπων αναφορών εκ μέρους ασφαλισμένων του ΟΑΕΕ με αίτημα, μεταξύ άλλων, τη διαγραφή οφειλών τους προς τον Οργανισμό για το χρονικό διάστημα που δεν έκαναν χρήση των παροχών του. Ο Συνήγορος έχει ήδη απαντήσει και απαντά σε εκατοντάδες τέτοιες αναφορές και η*** [***απάντηση***](http://www.synigoros.gr/resources/epistoli-oaee.pdf) ***έχει αναρτηθεί και είναι προσβάσιμη σε όλους στην ιστοσελίδα του.***

Η Αρχή δέχεται καθημερινά εκατοντάδες τυποποιημένες αναφορές από πολίτες, οι οποίοι παροτρύνονται κατά τα λεγόμενα τους, από κάποιους «συντονιστές», με σκοπό να λάβουν αριθμό πρωτοκόλλου από τον Συνήγορο του Πολίτη, ώστε να τον γνωστοποιήσουν στη συνέχεια σε αυτούς.

Πλέον των όσων ήδη περιλαμβάνονται στην ανακοίνωση της 8ης Νοεμβρίου 2013, ενημερώνουμε τους ενδιαφερόμενους πολίτες ότι ο αριθμός πρωτοκόλλου της αναφοράς τους προς τον Συνήγορο του Πολίτη [**δεν** **είναι προϋπόθεση**](http://www.synigoros.gr/resources/enimerotikosimeioma25112013.pdf) **και δεν είναι απαραίτητος σε καμία και για καμία δικαστική ή εξωδικαστική ενέργεια, όπως εσφαλμένα ενδεχομένως τους πληροφορούν οι μεσολαβούντες τρίτοι.**

**Επίσης, υπογραμμίζουμε ότι η υποβολή αναφοράς προς τον Συνήγορο του Πολίτη μπορεί να γίνει άμεσα από τον ενδιαφερόμενο πολίτη, χωρίς καμία οικονομική επιβάρυνση ή αμοιβή.**

Ο Συνήγορος του Πολίτη ευχαριστεί όσους προσδοκούν στην συνδρομή του ώστε να υποστηριχθεί η βιωσιμότητα και η λειτουργικότητα του ασφαλιστικού τους φορέα και απευθύνονται σε αυτόν για θέματα της αρμοδιότητας του.

Για περισσότερες πληροφορίες απευθυνθείτε στο:  
Τμήμα Επικοινωνίας  
Τζαβάρα Καλλιρρόη τηλ. 2131306610 κιν. 6979448887  
Παραγυιός Πέτρος τηλ. 2131306625 κιν. 6977366424

Παπαγεωργοπούλου Δημητρία τηλ. 2131306604